**ANEXĂ NR. 2**

**LA H.C.J. Nr. ……………**

JUDEŢUL ARGEŞ TEATRUL ALEXANDRU DAVILA

Nr…………/………….. Nr…………./……………

**CONTRACT DE ADMINISTRARE**

I. **Părţile contractante**

1.1. **Judeţul Argeş** prin Consiliul Judeţean Argeş, cu sediul în mun. Piteşti, Piaţa Vasile Milea nr. 1, jud. Argeș, cod fiscal 4229512, reprezentat prin dl. Constantin Dan Manu, Președinte, în calitate de **proprietar,**

şi

1.2 **Teatrul Alexandru Davila**, cu sediul în mun. Pitești, Str. Victoriei, Nr. 19, jud. Argeș, reprezentat prin dl. Nicolae Poghirc, Manager în calitate de **administrator**.

-In temeiul prevederilor Legii nr. 215/2001 a administrației publice locale, actualizată, a Legii nr. 213/1998, privind bunurile proprietate publică, a Hotărârii Consiliului Judeţean Argeş nr. …………. privind darea în administrare Teatrului Alexandru Davila a imobilului clădire “Teatrul Alexandru Davila”, împreună cu terenul aferent în suprafață de 1689 mp, precum și a imobilului clădire “Teatrul Așchiuță”, împreună cu terenul aferent în suprafață de 721 mp, părțile au convenit la încheierea prezentului contract de administrare

**II.Obiectul contractului:**

1. Obiectul prezentului contract îl constituie darea în administrare de către Județul Argeş prin Consiliul Judeţean Argeş, Teatrului Alexandru Davila a imobilului clădire *“Teatrul Alexandru Davila” format din Clădire P+2; Sc=1325 mp; Sd=2996 mp; S teren=1689 mp,* *situat în Pitești,* *Str. Victoriei, Nr. 19, jud. Argeș,* precum și a imobilului clădire *“Teatrul Așchiuță” format din Clădire P, P+1; Sc=556 mp; S teren=721 mp, situat în Pitești, Str. Domnița Bălașa, nr. 13, jud. Argeș,* identificate conform anexei, parte integrantă din Hotărârea Consiliului Judeţean Argeş nr………

2 Bunurile ce fac obiectul prezentului contract, identificate conform anexei, parte integrantă din Hotărârea Consiliului Judeţean Argeş nr. ………, sunt înregistrate în evidenţa contabilă a Teatrului Alexandru Davila.

**III. Durata contractului**

Prezentul contract de administrare se încheie pe perioadă nedeterminată.

**IV. Drepturile și obligațiile părților:**

**1. Proprietarul se obligă:**

1. Să îl garanteze pe administrator Teatrul Alexandru Davila de evicțiune totală sau partială din

partea sa ori a terților, precum și de viciile ascunse ale spațiilor;

1. Să nu îl tulbure pe administrator în exercitarea drepturilor prevăzute în prezentul contract;
2. Să notifice administratorului, cu cel putin 60 de zile, apariția oricaror imprejurari de natură să aducă

atingere drepturilor administratorului.

**2. Administratorul -** Teatrul Alexandru Davila **se obligă:**

1.Să folosească bunurile date în administrare conform destinaţiei lor şi numai pentru îndeplinirea atribuţiilor născute din prezentul contract;

2.Să exploateze bunurile date în administrare ca un bun administrator, evitând distrugerea, degradarea sau deteriorarea construcţiilor şi accesoriilor aferente;

3.Să restituie proprietarului bunurile date în administrare la încetarea contractului de administrare;

4.Să aducă la cunoştinţa proprietarului orice fapte şi acte care pun în pericol integritatea bunurilor şi, de asemenea, să aducă la cunoştinţa acestuia orice alte fapte de natură să împiedice folosinţa normală a bunurilor ;

5.Să suporte toate cheltuielile născute ca urmare a neglijenţei sau a folosirii în mod necorespunzător a bunurilor date în administrare;

6.Să suporte cheltuielile curente rezultate din exploatarea bunurilor în condiţii normale;

7. Să încheie contracte de furnizare a utilităților și să suporte contravaloarea acestora.

**3. Drepturile proprietarului:**

1.Să urmărească îndeplinirea obligaţiilor asumate de către administrator prin prezentul contract;

2.Să inspecteze bunurile administrate, să verifice stadiul realizării lucrărilor de reparații;

3.Să pretindă despăgubiri pentru pagubele suferite ca urmare a nîndeplinirii sau îndeplinirii necorespunzatoare a obligațiilor de către administrator, ori din culpa dovedită și exclusivă a acestuia;

4.Să pretindă administratorului să asigure funcționalitatea bunurilor, corespunzator activităților care se desfășoara în acestea;

5.Să primească, la expirarea termenului pentru care a fost incheiat contractul, bunurile corespunzator stării actuale la data predării.

**4. Drepturile administratorului:**

1. Să administreze bunurile în condiţiile legii;
2. Să efectueze lucrările de reparaţii capitale şi curente ale bunurilor, cu acordul prealabil al proprietarului.

**V. Cesiunea contractului**:

Cesiunea contractului este interzisă**.**

**VI. Răspunderea contractuală:**

Pentru nerespectarea totală sau parțială, ori pentru executarea defectuoasă a vreuneia din clauzele contractuale, partea vinovată se obligă să plătească daune-interese calculate pe baza valorii pagubelor provocate sau să remedieze defecțiunile provocate din vina sa constatată și dovedită, pe cheltuiala proprie, in cel mai scurt timp posibil.

**VII.Forța majoră**:

1.Orice imprejurare independentă de voința părților, intervenită după data semnării contractului care împiedică executarea acestuia este considerată forță majoră și exonerează de raspundere partea care o invocă. Sunt considerate ca forță majoră, în sensul acestei clauze, împrejurări ca : război, cutremur, marile inundații, embargo.

2.Partea care invocă forța majoră trebuie să anunțe cealaltă parte în termen de 5 zile calendaristice , de la data apariției respectivului caz de forță majoră și să prezinte un act confirmativ, eliberat de autoritatea competentă din propriul județ, prin care să certifice realitatea și exactitatea faptelor și a imprejurărilor care au condus la invocarea forței majore și, de asemenea, de la încetarea acestei situații.

**VIII. Modificarea Contractului:**

1. Prezentul contract se poate modifica prin negociere si acord bilateral, la inițiativa oricarei părți contractante, sub rezerva notificarii scrise a intenției de modificare și a propunerilor de modificare cu cel puțin 60 zile înaintea datei de la care se dorește modificarea.

2. Modificarea se va face printr-un act adițional semnat de ambele părți, care va constitui anexa la prezentul contract.

3. În condițiile apariției unor noi acte normative în materie, care intra în vigoare pe durata derularii prezentului contract, clauzele contractului se vor modifica și se vor completa în mod corespunzator.

4.Dacă o clauză a acestui contract ar fi declarată nulă, celelalte prevederi ale contractului nu vor fi afectate de această nulitate. Parțile convin ca orice clauză declarată nulă să fie înlocuit cu o altă clauză care să corespundă spiritului prezentului contract.

**IX. Litigii:**

**1.** Litigiile de orice fel ce decurg din executarea prezentului contract se încearca a se soluționa pe cale amiabilă.

**2.** În situația în care părțile nu se pot înțelege, litigiul va fi soluționat de instanțele judecătorești competente de la sediul proprietarului.

**X. Dispozitii finale:**

**1.** Pe toată durata administrării, cele doua părți se vor supune legislației din România.

**2.** Modificarea și completarea contractului de administrare se poate face ori de cate ori va fi nevoie, prin acte adiționale, cu acordul părților în funcție de necesitate și de noile reglementări în domeniu.

**3.** Modificarea perioadei contractuale se va face dacă, în conformitate cu dispozitiile Legii nr.215/2001 şi Legii nr.213/1998, proprietarul va considera oportun si motivat, şi va adopta o hotarare în acest sens.

Prezentul contract s-a încheiat în doua exemplare, cu valoare juridică egală, din care se va înmâna ambelor părţi câte un exemplar.

**PROPRIETAR, ADMINISTRATOR,**

**JUDETUL ARGES**  TEATRUL ALEXANDRU DAVILA

**PRESEDINTE, MANAGER,**

**CONSTANTIN DAN MANU NICOLAE POGHIRC**

**DIRECTOR EXECUTIV,**

**CARMEN MOCANU**

**DIRECTOR EXECUTIV,**

**ALISA CIOBANU**

**DIRECTOR EXECUTIV, CONSILIER JURIDIC**

**ALIN STOICEA**